﻿ सांसद ने कहा- हमारे मुख्‍यमंत्री का जो अपमान करेगा, उसे दुनिया से गायब कर सकते हैं - BJP MP Manohar Untwal from Dewas in Shajapur, Madhya Pradesh threaten opposition, Prime Minister Narendra Modi, CM Shivraj Chauhan - Jansatta
पिछले हफ्ते सांसद ऊंटवाल ने राज्य के पूर्व मुख्यमंत्री और कांग्रेस नेता दिग्विजय सिंह पर निशाना साधते हुए कहा था कि वो दिल्ली से आइटम लेकर आए हैं। एक कार्यक्रम के दौरान ऊंटवाल ने दिग्विजय सिंह की पत्नी अमृता सिंह को आइटम कहा था।
बीजेपी सांसद मनोहर ऊंटवाल।
मध्य प्रदेश में इस साल के आखिर में विधान सभा चुनाव होने हैं। उससे पहले नेताओं के आरोप-प्रत्यारोप का दौर शुरू हो चुका है और विपक्षी नेताओं को नीचा दिखाने की कोशिशें भी तेज हो गई हैं। इसी क्रम में देवास से बीजेपी के सांसद मनोहर ऊंटवाल ने एक बार फिर विवादित बयान दिया है। रविवार (15 अप्रैल) को ऊंटवाल ने शाजापुर में एक कार्यक्रम में कहा कि जो कोई भी हमारे प्रधानमंत्री नरेंद्र मोदी को अपमानित करेगा, उसे वो जूते की नोंक पर रखेंगे और जो कोई मुख्यमंत्री शिवराज सिंह चौहान का अपमान करेगा, उसे दुनिया से ही गायब करने की ताकत रखते हैं। ऊंटवाल ने यह बयान किसान सम्मान यात्रा कार्यक्रम के दौरान दिया है। ऊंटवाल पहले भी विवादित बयान देते रहे हैं मगर इस बार सांसद लोगों को धमकी देते नजर आ रहे हैं।